S-3797/2019

Mál þetta, sem dómtekið var 15. október sl., höfðaði lögreglustjórinn á höfuðborgarsvæðinu með ákæru 27. ágúst 2019 á hendur ákærða; „Ö-kk-þgf D-kk-þgf I-kk-þgf, kt. [...], [...], [...], fyrir líkamsárás með því að hafa, aðfaranótt sunnudagsins 2. apríl 2017, að Hringbraut í Reykjavík, ráðist með ofbeldi á A, kt. [...], og kýlt hann ítrekuðum hnefahöggum í andlitið, með þeim afleiðingum að A hlaut hliðlægt brot í augntóft vinstra megin og í orbital gólfi augntóftar aftarlega vinstra megin, en augnvöðvi er fastur í brotinu sem áhrif hefur á augnhreyfingar og sjón.

Mál nr. 007- 2017- 16656

Telst brot þetta varða við 1. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Fyrir hönd A, kt. [...], gerir I-kvk-nf L-kvk-nf B-kvk-nf, lögmaður, þá kröfu að ákærða verði gert að greiða brotaþola miskabætur að fjárhæð kr. 1.500.000 auk vaxta skv. 8. gr. laga um vexti og verðtryggingu nr. 38/2001 frá 2. apríl 2017 en með dráttarvöxtum skv. 9. gr., sbr. 1. mgr. 6. gr. laga um vexti og verðtryggingu nr. 38/2001 frá þeim degi er mánuður er liðinn frá því að krafan er birt til greiðsludags. Þá er þess jafnframt krafist að ákærða verði gert að greiða brotaþola málskostnað að mati dómsins eða samkvæmt síðar framlögðum málskostnaðarreikningi, að viðbættum virðisaukaskatti á málflutningsþóknun.“

I

Ákærði hefur skýlaust játað þá háttsemi sem honum er gefin að sök í ákæru. Játning ákærða fær fulla stoð í gögnum málsins. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er þar gefin að sök og er brot hans þar rétt heimfært til refsiákvæða. Farið var með málið samkvæmt ákvæðum 164. gr. laga nr. 88/2008 um meðferð sakamála og tjáði ákærandi og verjandi ákærða sig sérstaklega um lagaatriði og ákvörðun viðurlaga.

II

Ákærði er fæddur árið [...]. Samkvæmt vottorði sakaskrár ríkisins hefur ákærði ekki sætt refsingu. Við ákvörðun refsingar ákærða nú er, auk framangreinds, til refsimildunar, litið til skýlausrar játningar ákærða, sbr. 5. töluliður 1. mgr. 70. gr. laga nr. 19/1940. Þá er til refsiþyngingar litið til 1. og 2. töluliðar framangreinds lagaákvæðis en brotið beindist að lífi og heilsu brotaþola og hafði fyrir hann alvarlegar afleiðingar. Að þessu virtu þykir refsing ákærða hæfilega ákveðin fangelsi í þrjá mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með broti sínu hefur ákærði bakað sér bótaskyldu gagnvart brotaþola samkvæmt 26. gr. skaðabótalaga nr. 50/1993. Þegar litið er til afleiðinga árásarinnar að því leyti sem þær eru staðfestar með læknisvottorðum sem fyrir liggja í málinu þykja miskabætur til brotaþola hæfilega ákveðnar 1.000.000 krónur auk dráttarvaxta eins og nánar er rakið í dómsorði en bótakrafan var birt fyrir ákærða ásamt fyrirkalli 18. september sl. Þá ber ákærða að greiða brotaþola 200.000 krónur í málskostnað við að halda einkaréttarkröfu sinni fram.

Ákærði greiði málsvarnarþóknun skipaðs verjanda síns, M-kk-ef D-kk-ef N-kk-ef lögmanns, sem ákveðin er 130.000 krónur, og hefur þá verið tekið tillit til virðisaukaskatts. Þá greiði ákærði 93.290 krónur í annan sakarkostnað samkvæmt framlögðu yfirliti ákæruvalds.

Af hálfu ákæruvaldsins flutti mál þetta E-kk-nf L-kk-nf aðstoðarsaksóknari.

Dóm þennan kveður upp S-kvk-nf E-kvk-nf K-kvk-nf héraðsdómari.

D Ó M S O R Ð:

Ákærði, Ö-kk-nf D-kk-nf I-kk-nf, sæti fangelsi í þrjá mánuðien fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði A 1.000.000 króna með vöxtum samkvæmt 1. mgr. 8. gr. laga nr. 38/2001 frá 2. apríl 2017 til 18. október 2019 en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 200.000 krónur í málskostnað.

Ákærði greiði málsvarnarþóknun skipaðs verjanda síns, M-kk-ef D-kk-nf N-kk-ef, 130.000 krónur.

Ákærði greiði 93.290 krónur í sakarkostnað.

S-kvk-nf E-kvk-nf K-kvk-nf